title: 2014/285/KKBP: A Politikai és Biztonsági Bizottság EUTM Mali/2/2014 határozata ( 2014. május 13. ) az Európai Uniónak a mali fegyveres erők kiképzéséhez hozzájáruló katonai missziójához (EUTM Mali) történő, harmadik államok általi hozzájárulások elfogadásáról

text:
               17.5.2014

               HU

               Az Európai Unió Hivatalos Lapja

               L 147/70

         A POLITIKAI ÉS BIZTONSÁGI BIZOTTSÁG EUTM MALI/2/2014 HATÁROZATA
   (2014. május 13.)
   az Európai Uniónak a mali fegyveres erők kiképzéséhez hozzájáruló katonai missziójához (EUTM Mali) történő, harmadik államok általi hozzájárulások elfogadásáról

      (2014/285/KKBP)

   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 8. cikke (2) bekezdésére,
   mivel:

               (1)

               A 2013/34/KKBP határozat 8. cikke (2) bekezdésének értelmében a Tanács felhatalmazta a Politikai és Biztonsági Bizottságot (PBB), hogy hozza meg a harmadik államok általi, javasolt hozzájárulások elfogadásáról szóló megfelelő határozatokat.

               (2)

               A Grúzia, a Moldovai Köztársaság és Montenegró általi hozzájárulásokra vonatkozóan az uniós misszió parancsnoka részéről adott ajánlást és az Európai Unió Katonai Bizottsága által adott tanácsot követve, el kell fogadni Grúzia, a Moldovai Köztársaság és Montenegró hozzájárulását.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   (1)   A PBB elfogadja Grúzia, a Moldovai Köztársaság és Montenegró által az Európai Uniónak a mali fegyveres erők kiképzéséhez hozzájáruló katonai missziójához (EUTM Mali) felajánlott hozzájárulást, és azt jelentős mértékűnek tekinti.
   (2)   Grúzia, a Moldovai Köztársaság és Montenegró mentesül az EUTM Mali misszió költségvetéséhez való pénzügyi hozzájárulás alól.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. május 13-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 14., 2013.1.18., 19. o.


title: A Tanács határozata (2001. december 6.) az euró pénzhamisítás elleni védelméről

text:
Fontos jogi nyilatkozat

|

32001D0887

Hivatalos Lap L 329 , 14/12/2001 o. 0001 - 0002

		A Tanács határozata(2001. december 6.)az euró pénzhamisítás elleni védelméről(2001/887/IB)AZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak 31. cikkére és 34. cikke (2) bekezdésének c) pontjára,tekintettel a Francia Köztársaság kezdeményezésére [1],tekintettel az Európai Parlament véleményére [2],mivel:(1) Az euró bevezetéséről szóló, 1998. május 3-i 974/98/EK tanácsi rendelet [3] előírja, hogy az euró címletű fizetőeszközt 2002. január 1-jétől hozzák forgalomba, és arra kötelezi a résztvevő tagállamokat, hogy megfelelő szankciókat biztosítsanak az euró-bankjegyek és érmék hamisításával és meghamisításával szemben.(2) A korábbi jogi aktusok által az euró védelmére hozott intézkedéseket olyan rendelkezésekkel kell kiegészíteni és megerősíteni, amelyek szoros együttműködést biztosítanak a tagállamok illetékes hatóságai, az Európai Központi Bank, a nemzeti központi bankok, az Europol és az Eurojust között az euró hamisításával járó bűncselekmények felszámolása érdekében.(3) A Tanács 2000. május 29-én elfogadta az euró bevezetésével kapcsolatos hamisítás elleni büntetőjogi és egyéb szankciókkal megvalósuló védelem megerősítéséről szóló 2000/383/IB kerethatározatot [4].(4) A Tanács 2001. június 28-án elfogadta az euró hamisítás elleni védelméhez szükséges intézkedések megállapításáról szóló 1338/2001/EK rendeletet [5], és az euró hamisítás elleni védelméhez szükséges intézkedések megállapításáról szóló 1338/2001/EK rendelet hatásainak azon tagállamokra való kiterjesztéséről szóló 1339/2001/EK rendeletet [6], amelyek nem fogadták el az eurót közös valutaként,A KÖVETKEZŐKKÉPPEN HATÁROZOTT:1. cikkMeghatározásokEnnek a határozatnak az alkalmazásában:a) a "hamis bankjegyek" és a "hamis érmék" az 1338/2001/EK rendelet 2. cikke által ilyenként meghatározott bankjegyeket és érméket jelentik;b) "az euró hamisítása és az euró hamisításával kapcsolatos bűncselekmények" a 2000/383/IB tanácsi kerethatározat 3–5. cikkében leírt – euróval kapcsolatos – magatartást jelentik;c) az "illetékes hatóságok" a tagállamok által az adatok központi összegyűjtésére kijelölt hatóságokat jelentik, különösen a nemzeti központi hivatalokat, továbbá az euró hamisításának és az euró hamisításával kapcsolatos bűncselekmények felderítésére, kivizsgálására és büntetésére kijelölt hatóságokat jelentik;d) a "Genfi Egyezmény" a Genfben 1929. április 20-án aláírt, pénzhamisítás visszaszorítására irányuló nemzetközi egyezményt és jegyzőkönyvét jelenti,e) az "Europol-egyezmény" az Európai Rendőrségi Hivatal létrehozásáról szóló, 1995. július 26-i egyezményt [7] jelenti.2. cikkBankjegyek és érmék szakértői elemzéseA tagállamok biztosítják, hogy az euró hamisítására és az euró hamisításával kapcsolatos bűncselekményekre irányuló vizsgálatok keretében:a) a feltehetően hamis bankjegyek szükséges szakértői elemzését az 1338/2001/EK rendelet 4. cikkének (1) bekezdése alapján kijelölt vagy létesített Nemzeti Elemző Központ (NEK) végezze el; ésb) a feltehetően hamis érmék szükséges szakértői elemzését az 1338/2001/EK rendelet 5. cikkének (1) bekezdése alapján kijelölt vagy létesített Nemzeti Érme-elemző Központ (NÉEK) végzi.3. cikkA szakértői elemzések eredményeinek továbbításaA tagállamok biztosítják, hogy a 2. cikkel összhangban a NEK és a NÉEK által elvégzett elemzések eredményeit az Europol egyezménynek megfelelően továbbítják az Europol számára.4. cikkAz információk közlésének kötelezettsége(1) A tagállamok biztosítják, hogy a Genfi Egyezmény 12. cikkében említett nemzeti központi hivatalok az Europol egyezménynek megfelelően közlik az Europollal az euró hamisítására és az euró hamisításával kapcsolatos bűncselekményekre irányuló vizsgálatokról szóló központilag összegyűjtött információkat, ideértve a harmadik országokból szerzett információkat is. A tagállamok és az Europol együttműködnek annak meghatározása érdekében, hogy mely információkat kell közölni. Az információknak legalább az érintett személyek részletes adatait, a bűncselekmények részletes adatait, a bűncselekmények felfedezésének körülményeit, a lefoglalás okait, valamint az egyéb ügyekkel való összefüggéseket kell magukban foglalniuk.(2) A tagállamok illetékes hatóságai – adott esetben – az euró hamisítására és az euró hamisításával kapcsolatos bűncselekményekre irányuló vizsgálatok során igénybe veszik az Ideiglenes Igazságügyi Együttműködési Egység által felkínált lehetőségeket, és a későbbiekben a már létrehozott Eurojust által felkínált együttműködési lehetőségeket, az Ideiglenes Igazságügyi Együttműködési Egységet és az Eurojustot létrehozó jogi aktusokban megállapított rendelkezéseknek megfelelően.5. cikkHatálybalépésEz a határozat a Hivatalos Lapban való kihirdetésének napján lép hatályba.Kelt Brüsszelben, 2001. december 6-án.a Tanács részérőlaz elnökM. Verwilghen[1] HL C 75., 2001.3.7., 1. o.[2] 2001. október 23-i vélemény (a Hivatalos Lapban még nem tették közzé).[3] HL L 139., 1998.5.11., 1. o.[4] HL L 140., 2000.6.14., 1. o.[5] HL L 181., 2001.7.4., 6. o.[6] HL L 181., 2001.7.4., 11. o.[7] HL C 316., 1995.11.27., 2. o. A legutóbb a 2000. november 30-i jegyzőkönyvvel (HL C 358., 2000.12.13., 2. o.) módosított egyezmény.--------------------------------------------------


title: A Bizottság határozata ( 2013. február 13. ) a Vezető Munkaügyi Felügyeleti Tisztviselők Bizottsága tagjainak a következő hivatali időre történő kinevezéséről

text:
               15.2.2013

               HU

               Az Európai Unió Hivatalos Lapja

               C 43/24

         A BIZOTTSÁG HATÁROZATA
   (2013. február 13.)
   a Vezető Munkaügyi Felügyeleti Tisztviselők Bizottsága tagjainak a következő hivatali időre történő kinevezéséről
   2013/C 43/08
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vezető munkaügyi felügyeleti tisztviselők bizottságának létrehozásáról szóló, 1995. július 12-i 95/319/EK bizottsági határozatra (1) és különösen annak 5. cikkére
   tekintettel a tagállamok által benyújtott jelöltek neveire,
   mivel:

               (1)

               A 95/319/EK határozat 5 cikkének (1) bekezdése előírja, hogy a bizottság tagállamonként két képviselőből áll, és minden teljes jogú taghoz egy póttagot lehet kinevezni.

               (2)

               A határozat 5. cikkének (2) bekezdése előírja, hogy a bizottság teljes jogú és póttagjait a tagállamok javaslata alapján a Bizottság nevezi ki.

               (3)

               E határozat 5. cikkének (3) bekezdése előírja, hogy a bizottság tagjainak hivatali ideje három év, és a kinevezés megújítható.

               (4)

               A bizottság tagjainak előző hivatali ideje 2012. december 31-én járt le.

               (5)

               Következésképpen a Bizottságnak ki kell neveznie a bizottság tagjait a tagállamok javaslatai alapján, hároméves időszakra,

         ELFOGADTA EZT A HATÁROZATOT:
   1. cikk
   (1)   Az e határozat mellékletében megnevezett személyeket a 2013. január 1-jétől2015. december 31-ig terjedő hároméves időszakra a Bizottság a vezető munkaügyi felügyeleti tisztviselők bizottságának teljes jogú és póttagjává nevezi ki.
   (2)   A bizottsági tagok jegyzékét tájékoztatás céljából az Európai Unió Hivatalos Lapjában közzé kell tenni.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. február 13-án.

            a Bizottság részéről

            az elnök

         José Manuel BARROSO

      (1)  HL L 188., 1995.8.9., 11. o.

      MELLÉKLET

                  Tagállam

                  Teljes jogú tag

                  Póttag

                  Belgium

                  Paul TOUSSEYN

                  Michel ASEGLIO

                  Bulgária

                  Rumyana MIHAYLOVA

                  Irena DIMITROVA

                  Cseh Köztársaság

                  Rudolf HAHN

                  Jaromír ELBEL

                  Dánia

                  Jens JENSEN

                  Annemarie KNUDSEN

                  Németország

                  Kai SCHÄFER

                  Ernst-Friedrich PERNACK

                  Észtország

                  Herko SUNTS

                  Rein REISBERG

                  Írország

                  Brian HIGGISSON

                  Martin O'HALLORAN

                  Görögország

                  Alexandros KARAGEORGIOU

                  Nicholaos SARAFOPOULOS

                  Spanyolország

                  José Ignacio SACRISTÁN ENCISO

                  Graciela DE ANDRÉS NOVO

                  Franciaország

                  Yves CALVEZ

                  Jessy PRETTO

                  Olaszország

                  Paolo PENNESI

                  Mariano MARTONE

                  Ciprus

                  Anastasios YIANNAKI

                  Aristodemos ECONOMIDES

                  Lettország

                  Renārs LUSIS

                  Linda MATISĀNE

                  Litvánia

                  Vilius MACIULAITIS

                  Gintaras CEPAS

                  Luxemburg

                  Paul WEBER

                  Robert HUBERTY

                  Magyarország

                  KOMÁROMI Róbert

                  BALOGH Katalin

                  Málta

                  Mark GAUCI

                  Vincent ATTARD

                  Hollandia

                  Jan VAN DEN BOS

                  Marga M.A. ZUURBIER

                  Ausztria

                  Gertrud BREINDL

                  Josef KERSCHHAGL

                  Lengyelország

                  Iwona HICKIEWICZ

                  Małgorzata KWIATKOWSKA

                  Portugália

                  José Luís FORTE

                  Cristina Maria GONÇALVES RODRIGUES

                  Románia

                  Ciprian Giorgian DRAGOMIR

                  Flavia Iustina BOSNARI

                  Szlovénia

                  Franc RANČIGAJ

                  Slavko KRIŠTOFELC

                  Szlovák Köztársaság

                  Andrej GMITTER

                  Bartolomej DOROV

                  Finnország

                  Leo SUOMAA

                  Markku MARJAMÄKI

                  Svédország

                  Mikael SJÖBERG

                  Bernt NILSSON

                  Egyesült Királyság

                  David ASHTON

                  Kevin MYERS


title: A Tanács (EU) 2017/1921 határozata (2017. október 16.) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a választottbírók listája létrehozásával kapcsolatban az Európai Unió által képviselendő álláspontról

text:
               20.10.2017

               HU

               Az Európai Unió Hivatalos Lapja

               L 271/38

         A TANÁCS (EU) 2017/1921 HATÁROZATA
   (2017. október 16.)
   az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő Közös CARIFORUM–EU Tanácsban a választottbírók listája létrehozásával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást (1) (a továbbiakban: a megállapodás) 2008. október 15-én írták alá, és azt 2008. december 29-e óta ideiglenesen alkalmazzák.

               (2)

               A megállapodás 221. cikkével összhangban létre kell hozni annak a 15 személynek a listáját, akik szakmai ismeretekkel vagy tapasztalatokkal rendelkeznek a jog és a nemzetközi kereskedelem terén, és hajlandók választottbíróként szolgálni. A megállapodás vitarendezési rendelkezéseit végre kell hajtani.

               (3)

               2017. november 17-én tartandó negyedik ülésén a Közös CARIFORUM–EU Tanács (a továbbiakban: a Közös Tanács) határozatot készül elfogadni az említett lista létrehozásáról.

               (4)

               Az Európai Unióról szóló szerződés (EUSZ) 17. cikkének (1) bekezdésével összhangban a Közös Tanácsban a Bizottság képviseli az Uniót. A tagállamok az EUSZ 4. cikke (3) bekezdésének megfelelően támogatják az Unió álláspontját.

               (5)

               Helyénvaló meghatározni a Közös Tanácsban az Unió által képviselendő álláspontot.

               (6)

               Ezért a Közös Tanácsban az Unió által képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   A Közös CARIFORUM–EU Tanácsban annak negyedik, 2017. november 17-i ülésén a választottbírók listája létrehozásával kapcsolatban az Európai Unió által képviselendő álláspontnak a Közös CARIFORUM–EU Tanácsnak az e határozathoz csatolt határozattervezetén kell alapulnia.
   2. cikk
   Ennek a határozatnak a Bizottság és a tagállamok a címzettjei.

      Kelt Luxembourgban, 2017. október 16-án.

            a Tanács részéről

            az elnök

         F. MOGHERINI

      (1)  HL L 289., 2008.10.30., 3. o.

      TERVEZET
      Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás keretében működő
      KÖZÖS CARIFORUM–EU TANÁCS …/2017 HATÁROZATA
      (…)
      a választottbírók listájának létrehozásáról
      A KÖZÖS CARIFORUM–EU TANÁCS,
      tekintettel az egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodásra és különösen annak 221. cikke (1) bekezdésére,
      ELFOGADTA EZT A HATÁROZATOT:
      1. cikk
      A felek elfogadják a tizenöt választottbírónak a 221. cikk (1) bekezdésében meghatározott, e határozathoz csatolt listáját.
      2. cikk
      A választottbírók e határozathoz csatolt listáját a CARIFORUM–EU Kereskedelmi és Fejlesztési Bizottság módosíthatja.
      3. cikk
      Ez a határozat …-án/-én lép hatályba.

         Kelt …,

               a CARIFORUM-államok részéről

               az EU részéről

      MELLÉKLET
      A választottbíróknak a megállapodás 221. cikkének (1) bekezdésében említett listája
      A CARIFORUM-államok által választott választottbírók:

                  Tracy BENN-ROBERTS (Antigua és Barbuda)

                  Nicole FOSTER (Barbados)

                  Bertha COOPER – ROSSEAU (Bahama-szigetek)

                  Michelle A. BROWN (Jamaica)

                  Fabiola MEDINA GARNES (Dominikai Köztársaság)

            Az Unió által választott választottbírók:

                  Jacques BOURGEOIS (Belgium)

                  Claus – Dieter EHLERMANN (Németország)

                  Pieter Jan KUIJPER (Hollandia)

                  Giorgio SACERDOTI (Olaszország)

                  Ramon TORRENT (Spanyolország)

            A felek által közösen választott választottbírók:

                  Frederick ABBOTT (Amerikai Egyesült Államok)

                  James BACCHUS (Amerikai Egyesült Államok)

                  Armand DE MESTRAL (Kanada)

                  Claudia OROZCO (Kolumbia)

                  Helge SELAND (Norvégia)


title: 2006/657/EK: A Bizottság határozata ( 2006. szeptember 29. ) Bulgáriában az előcsatlakozási időszakban a támogatás kezelésének a mezőgazdasággal és vidékfejlesztéssel kapcsolatos előcsatlakozási intézkedéseket végrehajtó szervekre való átruházásáról

text:
               30.9.2006

               HU

               Az Európai Unió Hivatalos Lapja

               L 271/81

      A BIZOTTSÁG HATÁROZATA

   (2006. szeptember 29.)
   Bulgáriában az előcsatlakozási időszakban a támogatás kezelésének a mezőgazdasággal és vidékfejlesztéssel kapcsolatos előcsatlakozási intézkedéseket végrehajtó szervekre való átruházásáról
   (2006/657/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az előcsatlakozási stratégia keretében a csatlakozni szándékozó országoknak nyújtandó támogatás összehangolásáról és a 3906/1989/EGK rendelet módosításáról szóló, 1999. június 21-i 1266/1999/EK tanácsi rendeletre (1) és különösen annak 12. cikke (2) bekezdésére,
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló, 1999. június 21-i 1268/1999/EK tanácsi rendeletre (2) és különösen annak 4. cikke (5) és (6) bekezdésére,
   mivel:

               (1)

               Az 1999. június 21-i 1268/1999/EK tanácsi rendelet 4. cikkének (5) bekezdésével összhangban a Bizottság a 2006. július 5-i határozatával módosított, 2000. október 20-i határozatával (3) jóváhagyta a Bolgár Köztársaság tekintetében a Speciális Mezőgazdasági és Vidékfejlesztési Csatlakozási Programot (a továbbiakban: Sapard).

               (2)

               A bolgár kormány és az Európai Közösség nevében eljárva a Bizottság 2000. december 18-án aláírta a Sapard-program végrehajtásának technikai, jogi és közigazgatási kereteit meghatározó, a 2000-es, 2001-es, 2002-es, 2003-as, 2004-es és 2005-ös évre szóló, 2001. február 12-én, 2002. február 19-én, 2003. április 4-én, 2003. július 23-án, 2005. április 14-én és 2006. január 11-én aláírt éves finanszírozási megállapodás által módosított többéves finanszírozási megállapodást.

               (3)

               A Bolgár Köztársaság illetékes hatósága kinevezett egy Sapard ügynökséget a Sapard-ban meghatározott egyes intézkedések végrehajtására. A Sapard-program végrehajtásának keretében elvégzendő pénzügyi feladatok ellátására a Pénzügyminisztériumhoz tartozó Nemzeti Alap Igazgatóságát jelölték ki.

               (4)

               Az 1266/1999/EK rendelet 12. cikkének (2) bekezdésében előírt nemzeti és ágazati program/projekt-kezelési képesség, továbbá a közpénzekre vonatkozó pénzügyi ellenőrzési eljárások és struktúrák eseti elemzése alapján, a Bizottság a Sapard által előírt bizonyos intézkedésekre tekintettel elfogadta a Bolgár Köztársaságban az előcsatlakozási időszakban a támogatás kezelésének a mezőgazdasági és vidékfejlesztéssel kapcsolatos előcsatlakozási intézkedéseket végrehajtó intézményekre való átruházásáról szóló, 2001. május 14-i 2001/380/EK (4) és 2003. augusztus 14-i 2003/614/EK határozatot (5).

               (5)

               A Bizottság azóta további elemzést végzett az 1266/1999/EK rendelet 12. cikkének (2) bekezdése alapján a Sapard-ban előírt 1.3. számú: „A környezetbarát mezőgazdasági gyakorlatok és tevékenységek fejlesztése” intézkedés tekintetében. A Bizottság véleménye szerint a Bolgár Köztársaság ezen intézkedés tekintetében is megfelel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló 1268/1999/EK tanácsi rendelet végrehajtására vonatkozó pénzügyi rendelkezések megállapításáról szóló, 2000. június 7-i 2222/2000/EK bizottsági rendelet (6) 4–6. cikke és melléklete rendelkezéseinek, valamint az 1266/1999/EK rendelet mellékletében meghatározott minimumkövetelményeknek.

               (6)

               Ezért helyénvaló az 1266/1999/EK rendelet 12. cikkének (1) bekezdésében említett előzetes jóváhagyás követelményétől eltekinteni, és az 1.3. intézkedés tekintetében a Bolgár Köztársaságban a támogatás kezelését decentralizált alapon az Állami Mezőgazdasági Alapra és a Pénzügyminisztériumhoz tartozó Nemzeti Alap Igazgatóságára ruházni.

               (7)

               Mivel azonban a Bizottság által az 1.3. intézkedés tekintetében elvégzett vizsgálatok egy olyan rendszeren alapulnak, amely nem minden vonatkozó eleme tekintetében teljesen működőképes, helyénvaló a Sapard-program igazgatását az Állami Mezőgazdasági Alapra és a Pénzügyminisztériumhoz tartozó Nemzeti Alap Igazgatóságára a 2222/2000/EK rendelet 3. cikkének (2) bekezdésével összhangban ideiglenesen átruházni.

               (8)

               A kiadások támogathatóságára vonatkozó szabályokról a Sapard rendelkezik.

               (9)

               A Sapard-program igazgatásának teljes átruházása csak további, a rendszer kielégítő működésének biztosítását célzó vizsgálatok elvégzését követően, és azután történhet meg, hogy a támogatás igazgatásának az Állami Mezőgazdasági Alapra, illetve a Pénzügyminisztériumhoz tartozó Nemzeti Alap Igazgatóságára történő átruházására irányuló esetleges bizottsági ajánlásokat megvalósították,

         A KÖVETKEZŐKÉPPEN HATÁROZOTT:
   1. cikk
   A Bolgár Köztársaság mentesül az 1.3. számú: „A környezetbarát mezőgazdasági gyakorlatok és tevékenységek fejlesztése” intézkedés tekintetében a projekt-kiválasztás és a szerződéskötés Bizottság általi előzetes jóváhagyásának az 1266/1999/EK rendelet 12. cikkének (1) bekezdésében előírt követelménye alól.
   2. cikk
   A Sapard-program igazgatását ideiglenesen a következőkre ruházzák át:

               1.

               Állami Mezőgazdasági Alap (Sapard-ügynökség) (Tzar Boris III Boulevard, 1618 Szófia, Bulgária) a 2000. október 20-i bizottsági határozattal jóváhagyott mezőgazdasági és vidékfejlesztési programban meghatározott 1.3. számú Sapard-intézkedés végrehajtása céljából; valamint

               2.

               a Pénzügyminisztériumhoz tartozó Nemzeti Alap Igazgatóságára (102 Rakovski utca, 1040 Szófia, Bulgária) a Bolgár Köztársaságra vonatkozó 1.3. számú intézkedés tekintetében a Sapard-program végrehajtásának keretében elvégzendő pénzügyi feladatok ellátására.

         3. cikk
   A Sapard-program keretében egyéni kedvezményezetteknek támogatást odaítélő határozatok sérelme nélkül a Sapard-ban meghatározott támogathatósági szabályok alkalmazandók.

      Kelt Brüsszelben, 2006. szeptember 29-én.

            a Bizottság részéről

         Mariann FISCHER BOEL

            a Bizottság tagja

      (1)  HL L 161., 1999.6.26., 68. o.

      (2)  HL L 161., 1999.6.26., 87. o. A legutóbb a 2112/2005/EK rendelettel (HL L 344., 2005.12.27., 23. o.) módosítva.

      (3)  C(2000) 3058 végleges

      (4)  HL L 102., 2002.4.18., 32. o.

      (5)  HL L 213., 2003.8.23., 10. o.

      (6)  HL L 253., 2000.10.7., 5. o. A legutóbb az 1052/2006/EK rendelettel (HL L 189., 2006.7.12., 3. o.) módosítva.


title: 2008/726/EK: A Tanács határozata ( 2008. szeptember 15. ) a Régiók Bizottsága egy olasz tagjának kinevezéséről

text:
               16.9.2008

               HU

               Az Európai Unió Hivatalos Lapja

               L 247/24

      A TANÁCS HATÁROZATA

   (2008. szeptember 15.)
   a Régiók Bizottsága egy olasz tagjának kinevezéséről
   (2008/726/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az olasz kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Francesco SCOMA megbízatásának lejártát követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig a Régiók Bizottsága tagjává nevezi ki:
   Francesco MUSOTTO, Deputato dell’Assemblea Regionale Siciliana.
   2. cikk
   Ez a határozat az elfogadásának napján lép hatályba.

      Kelt Brüsszelben, 2008. szeptember 15.

            a Tanács részéről

            az elnök

         B. KOUCHNER

      (1)  HL L 56., 2006.2.25., 75. o.


title: A Tanács 2013/383/KKBP határozata ( 2013. július 15. ) az Európai Unió Afrikai Unió melletti különleges képviselője megbízatásának módosításáról és meghosszabbításáról

text:
               16.7.2013

               HU

               Az Európai Unió Hivatalos Lapja

               L 193/25

         A TANÁCS 2013/383/KKBP HATÁROZATA
   (2013. július 15.)
   az Európai Unió Afrikai Unió melletti különleges képviselője megbízatásának módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, a 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. október 20-án elfogadta a 2011/697/KKBP határozatot (1), amely Gary QUINCE-t nevezte ki az Európai Unió Afrikai Unió (AU) melletti különleges képviselőjévé (EUKK). Az EUKK megbízatása 2013. június 30-án lejár.

               (2)

               Az EUKK megbízatását egy végső, 12 hónapos időtartamra meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2014. június 30-ig meghosszabbítja a Gary QUINCE-nek, az AU melletti EUKK-nak adott megbízatást. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (főképviselő) javaslatára így határoz.
   2. cikk
   Politikai célkitűzések
   Az EUKK megbízatása az Unió azon átfogó politikai célkitűzésein alapul, amelyeket az Afrika–EU közös stratégia fogalmazott meg, és amelyek a békés, demokratikus és virágzó jövő építésére irányuló afrikai erőfeszítések támogatására irányulnak. E célkitűzések az alábbiakat foglalják magukban:

               a)

               az Unió AU-val folytatott politikai párbeszédének fokozása és szélesebb körű kapcsolatainak kialakítása;

               b)

               az Unió és az AU közötti partnerség megerősítése az Afrika–EU közös stratégiában meghatározott valamennyi területen, hozzájárulás – az AU-val partnerségben – az Afrika–EU közös stratégia kialakításához és végrehajtásához, az afrikai szerep- és felelősségvállalás elvének tiszteletben tartása, szorosabb és a többoldalú partnerekkel összehangolt együttműködés az afrikai képviselőkkel a többoldalú fórumokon;

               c)

               az AU-val való együttműködés és az AU támogatása az intézményfejlesztés előmozdításával és az Unió és az AU intézményei közötti kapcsolatok erősítésével, többek között fejlesztési támogatás révén is, az alábbiak előmozdítása érdekében:

                           —

                           béke és biztonság: konfliktusok előrejelzése, megelőzése, kezelése, a konfliktusokban való közvetítés és azok megoldása, a béke és a stabilitás előmozdítását szolgáló erőfeszítések támogatása, a konfliktusokat követő újjáépítés támogatása,

                           —

                           emberi jogok és kormányzás: az emberi jogok előmozdítása és védelme; az alapvető szabadságok és a jogállamiság tiszteletének előmozdítása; a kormányzás ellenőrzésére és javítására irányuló afrikai erőfeszítések támogatása a politikai párbeszéd és a pénzügyi és technikai segítségnyújtás révén; a részvételi demokrácia és az elszámoltathatóság erősítésének támogatása; a korrupció és a szervezett bűnözés elleni küzdelem támogatása, valamint a gyermekek és a fegyveres konfliktusok kérdésének kezelésére irányuló erőfeszítések további előmozdítása, a kérdés valamennyi aspektusa tekintetében,

                           —

                           fenntartható növekedés, regionális integráció és kereskedelem: a kölcsönös összekapcsolhatóságra irányuló erőfeszítések támogatása, valamint az emberek vízhez, higiéniához, energiához és információtechnológiához való hozzáférésének megkönnyítése; a szilárd, hatékony és harmonizált üzleti jogi keret előmozdítása; annak támogatása, hogy Afrika a világkereskedelmi rendszer szerves részévé váljon, az afrikai országok támogatása abban, hogy megfeleljenek az uniós szabályoknak és előírásoknak; Afrika támogatása az éghajlatváltozás hatásainak kezelésében,

                           —

                           az emberi erőforrásba való befektetés: a nemek közötti egyenlőség, az egészségügy, az élelmezésbiztonság és az oktatás területén tett erőfeszítések segítése, csereprogramok, egyetemi hálózatok és kiválósági központok támogatása, a migráció kiváltó okainak kezelése.

         Mindezeken túlmenően az EUKK kulcsfontosságú szerepet játszik az Afrika–EU közös stratégia végrehajtásában, amelynek célja az Afrika és az Unió közötti stratégiai partnerség továbbfejlesztése és megszilárdítása.
   3. cikk
   Megbízatás
   A 2. cikkben említett célkitűzések közös kül- és biztonságpolitikával (KKBP) és közös biztonság- és védelempolitikával (KBVP) kapcsolatos vonatkozásainak elérése érdekében az EUKK megbízatása a következőkre terjed ki:

               a)

               az Unió átfogó befolyásának erősítése az AU-val és annak Bizottságával folytatott, az Unió és az AU közötti kapcsolat terén felmerülő, a KKBP/KBVP-vel kapcsolatos kérdések teljes körére kiterjedő addisz-abebai párbeszéd és annak koordinálása során, különösen a béke- és biztonsági partnerség, valamint a béke és a biztonság afrikai struktúrája végrehajtásának támogatása tekintetében;

               b)

               megfelelő szintű politikai képviselet biztosítása, tükrözve az Uniónak mint az AU politikai, pénzügyi és intézményi partnerének fontosságát, valamint e partnerség magasabb szintre emelését, amit az AU világszerte egyre növekvő politikai jelentősége tett szükségessé;

               c)

               amennyiben a Tanács úgy határoz, az uniós álláspontok és politikák képviselete, amikor az AU jelentős szerepet tölt be egy olyan válsághelyzetben, amelyre nem neveztek ki EUKK-t;

               d)

               segítség abban, hogy az AU-val kapcsolatos uniós politikák és fellépések koherensebbek, összehangoltabbak és koordináltabbak legyenek, valamint hozzájárulás a szélesebb körű partneri csoport közötti összhang, valamint e csoport AU-val folytatott kapcsolatának megerősítéséhez;

               e)

               az emberi jogokért felelős EUKK-val együttműködve hozzájárulás az AU szempontjából releváns uniós emberi jogi politikák végrehajtásához, ideértve az Unió emberi jogi iránymutatásait, így különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni hátrányos megkülönböztetés valamennyi formája elleni küzdelemről szóló uniós iránymutatásokat, a nőkről, a békéről és a biztonságról szóló uniós politikát, továbbá a Nemzetközi Büntetőbíróság határozatait nyomon követő uniós cselekvési tervet;

               f)

               valamennyi AU-szintű lényeges fejlemény szoros figyelemmel kísérése és azokról jelentés készítése;

               g)

               szoros kapcsolat fenntartása az AU Bizottságával, más AU szervekkel, szubregionális afrikai szervezetek AU melletti képviseleteivel, valamint az AU tagállamainak az AU melletti képviseleteivel;

               h)

               az AU és a szubregionális afrikai szervezetek közötti kapcsolatok és együttműködés elősegítése, különösen azokon a területeken, ahol az Unió támogatást nyújt;

               i)

               kérésre tanácsadás és segítségnyújtás az AU részére az Afrika–EU közös stratégiában megjelölt területeken;

               j)

               kérésre tanácsadás és segítségnyújtás az AU részére a válságkezelési képességek kialakításához;

               k)

               egyértelmű feladatmegosztás alapján történő egyeztetés az AU tagállamaiban és régióiban megbízatással rendelkező EUKK-kal és tevékenységeik támogatása; és

               l)

               szoros kapcsolat fenntartása, valamint a koordináció előmozdítása az AU Addisz-Abebában jelen lévő kulcsfontosságú nemzetközi partnereivel, különösen az Egyesült Nemzetek Szervezetével, de egyúttal a nem állami szereplőkkel is az Unió és az AU közötti partnerség terén felmerülő, a KKBP/KBVP-vel kapcsolatos kérdések teljes körében.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, valamint az EUKK számára elsődleges kapcsolattartó pontként szolgál a Tanácson belül. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 585 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadással elszámol a Bizottság felé.
   6. cikk
   A csoport létrehozása és összetétele
   (1)   Az EUKK a megbízatása és az ahhoz rendelkezésre álló pénzügyi eszközök keretein belül felel csoportjának létrehozásáért. A csoportnak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az Unió intézményeihez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK alkalmazottai feladatának elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó felekkel kell megállapodni. A tagállamok és az EKSZ minden ehhez szükséges támogatást megadnak.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az Unió küldöttségei és/vagy adott esetben a tagállamok logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és az EUKK hatáskörébe tartozó földrajzi terület biztonsági helyzetével összhangban, a közvetlenül az EUKK irányítása alá tartozó állomány biztonsága érdekében meghoz minden ésszerűen megvalósítható intézkedést, különösen az alábbiakat:

               a)

               az adott misszióra vonatkozó biztonsági terv kidolgozása az EKSZ iránymutatása alapján, amely rendelkezik a misszióra vonatkozó fizikai, szervezeti és eljárási biztonsági intézkedésekről, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére, valamint meghatározza a vészhelyzeti intézkedési tervet és a misszió evakuálási tervét;

               b)

               annak biztosítása, hogy az Unión kívül telepített teljes személyi állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy csoportjának az Unión kívül telepítendő valamennyi tagja – beleértve a szerződéssel alkalmazott helyi személyi állományt is – a misszió területére való érkezése előtt vagy az oda történő megérkezésekor megfelelő, a misszió területének az EKSZ által megállapított kockázati minősítéséhez igazodó biztonsági képzésben részesüljön;

               d)

               annak biztosítása, hogy a rendszeres biztonsági értékeléseket követően elfogadott ajánlások mindegyikét végrehajtsák, és írásbeli jelentések benyújtása az elért eredményekről szóló, valamint a megbízatás végrehajtásáról szóló jelentések keretében a Tanács, a Bizottság és a főképviselő részére az ajánlások végrehajtásáról és egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül adják közre. Az EUKK a főképviselő vagy a PBB ajánlására jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az EUKK hozzájárul az Unió fellépésének egységéhez, összehangoltságához és hatékonyságához, és elősegíti annak biztosítását, hogy valamennyi uniós eszközt és tagállami fellépést összehangolt módon alkalmazzanak az Unió politikai céljainak megvalósítása érdekében. Az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   Az EUKK helyben szoros kapcsolatot tart fenn az Unió küldöttségeinek vezetőivel és a tagállami külképviseletek vezetőivel. Ez utóbbiak mindent megtesznek annak érdekében, hogy az EUKK-nak a megbízatása végrehajtásában segítséget nyújtsanak. Az EUKK a helyszínen lévő egyéb nemzetközi és regionális szereplőkkel is kapcsolatot tart.
   13. cikk
   A követelésekkel kapcsolatos segítségnyújtás
   Az EUKK és személyzete segítséget nyújtanak a korábbi AU melletti EUKK-k megbízatásával összefüggésben felmerült követelések és kötelezettségek megválaszolásához és ilyen céllal adminisztratív támogatást, valamint hozzáférést biztosítanak a vonatkozó iratokhoz.
   14. cikk
   Felülvizsgálat
   E határozat végrehajtását, valamint az Uniónak az érintett régióban történő egyéb hozzájárulásaival való összhangját rendszeresen felül kell vizsgálni. Az EUKK 2013. december végén az elért eredményekről szóló jelentést, a megbízatás végén pedig a megbízatás végrehajtásáról szóló átfogó jelentést nyújt be a Tanácsnak, a Bizottságnak és a főképviselőnek.
   15. cikk
   Hatálybalépés
   Ez a határozat az elfogadásának napján lép hatályba.
   A határozatot 2013. július 1-jétől kell alkalmazni.

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 276., 2011.10.21., 46. o.

      (2)  HL L 141., 2011.5.27., 17. o.


title: 2006/839/EK: Az Európai Parlament határozata ( 2006. április 27. ) az Eurojust 2004-es pénzügyi évre vonatkozó elszámolásának lezárásáról

text:
               6.12.2006

               HU

               Az Európai Unió Hivatalos Lapja

               L 340/113

         AZ EURÓPAI PARLAMENT HATÁROZATA
   (2006. április 27.)
   az Eurojust 2004-es pénzügyi évre vonatkozó elszámolásának lezárásáról
   (2006/839/EK)
   AZ EURÓPAI PARLAMENT,

               —

               tekintettel az Eurojust 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Eurojust 2004-es pénzügyi évre vonatkozó elszámolásáról szóló jelentésére, az Eurojust válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére, valamint az EU-Szerződésre, és különösen annak 41. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4), és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint az Állampolgári Jogi, Bel- és Igazságügyi Bizottság véleményére (A6-0092/2006),

               1.

               tudomásul veszi az Eurojust 2004-es és 2003-as pénzügyi évre vonatkozó elszámolásának alábbi adatait:
               A 2004-es és 2003-as pénzügyi év eredménykimutatása

                           (1000 EUR)

                           2004

                           2003  (6)

                           Működési bevételek

                           Közösségi hozzájárulás

                           8 726

                           6 441

                           Egyéb bevételek

                           397

                           12

                              Összesen (a)

                              9 123

                              6 453

                           Működési kiadások

                           Áruk és szolgáltatások beszerzése

                           4 476

                           3 228

                           Alkalmazottakkal kapcsolatos költségek

                           4 142

                           2 112

                           Amortizáció

                           332

                           211

                              Összesen (b)

                              8 950

                              5 551

                              A pénzügyi év eredménye (a - b)

                              173

                              902

               2.

               jóváhagyja az Eurojust 2004-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezen határozatot az Eurojust ügyvezető igazgatójának, a Tanácsnak, a Bizottságnak, a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL C 269., 2005.10.28., 33. o.

      (2)  HL C 332., 2005.12.28., 68. o.

      (3)  HL L 248., 2002.9.16., 1. o.

      (4)  HL L 63., 2002.3.6., 1. o. A 2003/659/IB határozattal (HL L 245., 2003.9.29., 44. o.) módosított határozat.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.

      (6)  A 2003. évi pénzügyi kimutatások átértékelésre kerültek, és már tartalmazzák a pozitív költségvetési eredmény miatt az Európai Bizottságnak a 2003. és 2002. évre vonatkozóan visszafizetendő összeget.
    ---documentbreak---

               6.12.2006

               HU

               Az Európai Unió Hivatalos Lapja

               L 340/115

         AZ EURÓPAI PARLAMENT ÁLLÁSFOGLALÁSA
   az Eurojust 2004-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Eurojust 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Eurojust 2004-es pénzügyi évre vonatkozó elszámolásáról szóló jelentésére, az Eurojust válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére, valamint az EU-Szerződésre, és különösen annak 41. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4), és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint az Állampolgári Jogi, Bel- és Igazságügyi Bizottság véleményére (A6-0092/2006),

               A.

               mivel a Számvevőszék kijelentette, hogy kellő mértékben megbizonyosodott a 2004. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek,

               B.

               mivel a Számvevőszék kijelenti, hogy valamennyi ügynökségtől megfelelő garanciákat kapott, kivéve az Európai Újjáépítési Ügynökség, az Európai Szakképzés-fejlesztési Központ, az Európai Képzési Alapítvány, a Rasszizmus és Idegengyűlölet Európai Megfigyelőközpontja és az Európai Élelmiszer-biztonsági Hatóság 2004. pénzügyi évre vonatkozó előre meghatározott célra előirányzott tartalékait,

               1.

               emlékeztet arra, hogy a költségvetési rendelet 185. cikke szerint a Parlament adja meg a mentesítést a Közösség által létrehozott, jogi személyiséggel rendelkező szervek számára, amelyek támogatásokat kapnak a költségvetés terhére; rámutat azonban, hogy e szervek közül nem mindegyiket finanszírozzák teljes mértékben vagy csupán részlegesen a költségvetés terhére nyújtott támogatásokból; hangsúlyozza, hogy a mentesítési határozat ezen szervek költségvetési és költségvetésen kívüli finanszírozására is vonatkozik; elfogadhatatlannak tartja, hogy az Unió által létrehozott szervek némelyikének el kell számolnia a költségvetésen kívüli forrásokból kapott bevétel elköltésével, míg más szerveknek, amelyek nem részesülnek költségvetési támogatásban, nem kell elszámolniuk; megerősíti azt az elvet, amelynek értelmében a Parlament általi mentesítés a Közösség valamennyi ügynökségére vonatkozik – függetlenül attól, hogy azok részesülnek-e támogatásban vagy nem – még abban az esetben is, ha alapszabályzatuk alapján egy másik mentesítő hatóság is közreműködik; úgy véli, hogy felül kell vizsgálni valamennyi olyan szöveget, amely ütközik ezen elvvel;

               2.

               rendkívül értékesnek tartja a Számvevőszék jelentésének 1. táblázatát, amelyet először a 2003-as mentesítési eljárás során vezettek be, és amely összefoglalja az Eurojust hatásköreit, feladatköreit, irányítását, forrásait, tevékenységeit és az általa nyújtott szolgáltatásokat; megállapítja, hogy az 1. táblázatban található információkat az Eurojust szolgáltatta; arra kéri a Számvevőszéket, hogy ellenőrizze az 1. táblázat tartalmát;

               3.

               kitart amellett, hogy az ügynökségeknek a pénz megfelelő elköltése mellett a pénz lehető leghatékonyabb és legeredményesebb elköltésére is törekedniük kell; felhívja a Számvevőszéket, hogy vizsgálja meg annak lehetőségét, hogy az ügynökségekről szóló éves különjelentésébe felvegye a teljesítmény és a kitűzött célok elérésének értékelését; e tekintetben és a 2003. évi gazdálkodás jóváhagyásáról szóló állásfoglalásaival összhangban ragaszkodik a következő szempontok figyelembevételéhez: a lehetőségekhez mérten a különböző ügynökségek részéről el kell kerülni a feladatok megkettőzését, és egyértelművé kell tenni a nyilvánossággal folytatott kommunikációban az átláthatóság érvényesítésének javítására irányuló intézkedéseket, valamint a szerződéskötés, a képzés és a felelősségek meghatározása valamennyi szintjén a nemek közötti pozitív fellépésre irányuló közösségi intézkedéseket;

               4.

               megállapítja, hogy a Közösség ügynökségei nem mindig rendelkeznek jó hírnévvel és sajtónyilvánossággal, és hogy sokan közülük nem érdemelnének ennyire rossz hírnevet, megállapítja továbbá, hogy erre fel kell hívni az uniós polgárok figyelmét, és ahányszor csak szükséges a megfelelő eszközökkel igazolni kell ezen ügynökségek létjogosultságát és az általuk elért eredményeket; kéri a Bizottságot, hogy tegyen lépéseket ennek érdekében az általa szükségesnek ítélt eszközök felhasználásával;

               5.

               megállapítja, hogy az Európai Unió 2004-es bővítése jelentős hatást gyakorolt a Közösség ügynökségeinek szerkezetére és működésük módjára; számos ügynökség ezt jelzi is tevékenységéről szóló jelentésében, különösen azt, hogy megnövekedett adminisztrátorainak létszáma; kéri a Bizottságot, hogy elemezze a felmerült, illetve feltételezett nehézségeket, és tegyen javaslatot a szükséges szabályozási módosításokra;

               6.

               megjegyzi, hogy a Bizottság elkötelezte magát amellett, hogy formai szempontból összehangolja főigazgatóságainak saját tevékenységeikről szóló jelentéseit; kéri, hogy hasonló módon gondolják végig a Közösségek ügynökségei tevékenységeiről szóló jelentéseket, amelyek tartalma óriási különbségeket mutat; kéri a Bizottságot, hogy határozza meg a Közösségek ügynökségei számára, hogy a tevékenységeikre vonatkozóan milyen információkat és mutatókat kell feltétlenül szerepeltetniük;

               7.

               örömmel állapítja meg, hogy a Számvevőszék kellő mértékben megbizonyosodott a 2004. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

               8.

               továbbra is teljes körű tájékoztatást kíván kapni a holland fogadó hatóságoknak az Eurojust részére szánt új épülettel kapcsolatos szándékairól; tájékoztatást kér különösen az Eurojust és az Europol közös épületbe költözésének lehetőségéről, ennek feltételeiről, és a fogadó állam által az Eurojust részére ezen intézkedéssel összefüggésben nyújtandó pénzügyi támogatásról;

               9.

               megállapítja, hogy az Eurojust a költségvetési hatóság által megállapított költségvetéstől eltérő költségvetést hajtott végre; kitart amellett, hogy az Eurojustnak a helyes eljárásokat kell követnie, és a jövőben az ilyen változtatások végrehajtása előtt meg kell várnia a költségvetési hatóság jóváhagyását;

               10.

               hangsúlyozza, hogy a számvitelért felelős tisztviselői és az engedélyezésre jogosult tisztviselői feladatok elkülönítésének elvét tiszteletben kell tartani, és hogy nem ismétlődhet meg a 2004-ben előállt helyzet, amikor a személyzet egyik tagja mindkét tisztséget betöltötte;

               11.

               felhívja a Bizottságot, hogy segítse az ügynökségeket az elkövetkező évre meghatározott munkaterv lehető legszorosabb követésében, a tevékenységek megfelelő tervezésének és végrehajtásának lehetővé tételében, és különösen a munkaterhelés jelentős, utolsó pillanatban történő megváltoztatásainak elkerülésében;

               12.

               felkéri a Bizottságot, hogy az ügynökségek közötti együttműködést tegye hatékonyabbá a munkák megkettőzésének elkerülése és a hiányosságok orvoslása révén, különösen az olyan közös területeken, mint a képzés, a közösségi politikák általános végrehajtása, a legújabb vezetési rendszerek alkalmazása és a költségvetéssel való hatékony és eredményes gazdálkodás.

      (1)  HL C 269., 2005.10.28., 33. o.

      (2)  HL C 332., 2005.12.28., 68. o.

      (3)  HL L 248., 2002.9.16., 1. o.

      (4)  HL L 63., 2002.3.6., 1. o. A 2003/659/IB határozattal (HL L 245., 2003.9.29., 44. o.) módosított határozat.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.


title: 2010/448/CFSP: A Tanács 2010/448/KKBP határozata ( 2010. augusztus 11. ) az Európai Unió moldovai különleges képviselője megbízatásának meghosszabbításáról

text:
               12.8.2010

               HU

               Az Európai Unió Hivatalos Lapja

               L 211/40

         A TANÁCS 2010/448/KKBP HATÁROZATA
   (2010. augusztus 11.)
   az Európai Unió moldovai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2007. február 15-én elfogadta a 2007/107/KKBP együttes fellépést (1), amely MIZSEI Kálmánt nevezte ki az Európai Unió moldovai különleges képviselőjévé (továbbiakban: EUKK).

               (2)

               A Tanács 2010. február 22-én elfogadta a 2010/108/KKBP határozatot (2), amely az EUKK megbízatását 2010. augusztus 31-ig meghosszabbította.

               (3)

               Az EUKK megbízatását célszerű meghosszabbítani 2011. február 28-ig, illetve mindaddig, amíg a Tanács – az Unió külügyi és biztonságpolitikai főképviselőjének (továbbiakban: a főképviselő) javaslata alapján – meg nem állapítja, hogy az Európai Külügyi Szolgálat keretében létrejöttek a 2010/108/KKBP határozat szerinti funkcióknak megfelelő feladatkörök, és meg nem szünteti a megbízatást.

               (4)

               Az EUKK megbízatását olyan helyzetben látja el, amely rosszabbodhat, és veszélyeztetheti a közös kül- és biztonságpolitikának a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   A 2010/108/KKBP határozat a következőképpen módosul:

               1.

               az 1. cikk helyébe a következő szöveg lép:
               „1. cikk
               Az Európai Unió különleges képviselője
               A Tanács MIZSEI Kálmánnak, a moldovai EUKK-nak a megbízatását 2011. február 28-ig, illetve mindaddig meghosszabbítja, amíg a Tanács – a főképviselő javaslata alapján – meg nem állapítja, hogy az Európai Külügyi Szolgálat keretében létrejöttek az e határozat szerinti funkcióknak megfelelő feladatkörök, és meg nem szünteti a megbízatást.”;

               2.

               az 5. cikk helyébe a következő szöveg lép:
               „5. cikk
               Finanszírozás
               (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. március 1-jétől2010. augusztus 31-ig terjedő időszakra 1 025 000 EUR.
               (2)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. szeptember 1-jétől2011. február 28-ig terjedő időszakra 830 000 EUR.
               (3)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
               (4)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.”.

         2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2010. augusztus 11-én.

            a Tanács részéről

            az elnök

         S. VANACKERE

      (1)  HL L 46., 2007.2.16., 59. o.

      (2)  HL L 46., 2010.2.23., 12. o.


title: 2010/208/: A Tanács határozata ( 2010. március 29. ) a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK tanácsi határozat módosításáról és alkalmazási időszakának meghosszabbításáról

text:
               9.4.2010

               HU

               Az Európai Unió Hivatalos Lapja

               L 89/7

         A TANÁCS HATÁROZATA
   (2010. március 29.)
   a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról szóló 2007/641/EK tanácsi határozat módosításáról és alkalmazási időszakának meghosszabbításáról
   (2010/208/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai között létrejött, 2000. június 23-án Cotonouban aláírt (1) és 2005. június 25-én Luxembourgban felülvizsgált (2) partnerségi megállapodásra (a továbbiakban: az AKCS–EK partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel a fejlesztési együttműködés finanszírozási eszközének létrehozásáról szóló, 2006. december 18-i 1905/2006/EK európai parlamenti és tanácsi rendeletre (4) (a továbbiakban: a Fejlesztési Együttműködési Eszköz) és különösen annak 37. cikkére,
   tekintettel az Európai Bizottság javaslatára,
   mivel:

               (1)

               Az AKCS–EK partnerségi megállapodás 9. cikkében említett alapvető elemeket megsértették.

               (2)

               A fejlesztési együttműködési eszköz 3. cikkében foglalt értékeket megsértették.

               (3)

               2007. április 18-án, az AKCS–EK partnerségi megállapodás 96. cikke és a fejlesztési együttműködési eszköz 37. cikke szerint megkezdődtek a hivatalos konzultációk az AKCS-országokkal és a Fidzsi-szigeteki Köztársasággal, amelyek során a fidzsi-szigeteki hatóságok konkrét kötelezettségvállalásokat tettek az Európai Unió által azonosított problémák megoldására és a kötelezettségvállalások végrehajtására.

               (4)

               A fent említett kötelezettségvállalások közül néhány tekintetében lényeges kezdeményezések születtek. Azonban amellett, hogy az AKCS–EK partnerségi megállapodás és a fejlesztési együttműködési eszköz alapvető elemeire vonatkozó számos fontos kötelezettségvállalás még végrehajtásra vár, a közelmúltban jelentős, kedvezőtlen irányú eseményekre is sor került számos kulcsfontosságú kötelezettségvállalás tekintetében, mint például az alkotmány hatályon kívül helyezése és választások tartásának további jelentős késedelme.

               (5)

               A 2007/641/EK határozat (5) alkalmazási ideje, amit a 2009/735/EK határozattal (6) hosszabbítottak meg, 2010. március 31-én lejár. Ezért a 2007/641/EK határozat alkalmazási idejét meg kell hosszabbítani,

         ELFOGADTA EZT A HATÁROZATOT:
   1. cikk
   A 2007/641/EK határozat a következőképpen módosul:

               1.

               A 3. cikk második bekezdésében „2010. március 31-én” helyébe „2010. október 1-jén” lép:

               2.

               A melléklet helyébe e határozat melléklete lép.

         2. cikk
   Ez a határozat az elfogadása napján lép hatályba.
   3. cikk
   Ezt a határozatot az Európai Unió Hivatalos Lapjában kell közzétenni.

      Kelt Brüsszelben, 2010. március 29-én.

            a Tanács részéről

            az elnök

         E. ESPINOSA

      (1)  HL L 317., 2000.12.15., 3. o.

      (2)  HL L 287., 2005.10.28., 4. o.

      (3)  HL L 317., 2000.12.15., 376. o.

      (4)  HL L 378., 2006.12.27., 41. o.

      (5)  HL L 260., 2007.10.5., 15. o.

      (6)  HL L 262., 2009.10.6., 43. o.

      MELLÉKLET

                  H.E. Ratu Epeli NAILATIKAU

                  a Fidzsi-szigeteki Köztársaság elnöke

                  Suva

                  Fidzsi-szigeteki Köztársaság

            Tisztelt Elnök Úr!
      Az Európai Unió nagy jelentőséget tulajdonít a Cotonoui Megállapodás 9. cikkében és a fejlesztési együttműködési eszköz 3. cikkében foglalt rendelkezéseknek. Az AKCS–EK partnerség az emberi jogok, a demokratikus alapelvek és a jogállamiság tiszteletben tartásán nyugszik, amely elvek a Cotonoui Megállapodás lényeges elemeiként, és ezáltal a közöttünk fennálló kapcsolatok alapjaként is szolgálnak.
      2006. december 11-én az Európai Unió Tanácsa elítélte a Fidzsi-szigeteken lezajlott katonai hatalomátvételt.
      Tekintettel arra, hogy a 2006. december 5-i katonai hatalomátvétel a Cotonoui Megállapodás 9. cikkében felsorolt alapvető elemek megsértését jelentette, az Unió az említett megállapodás 96. cikke szerint konzultációra kérte fel a Fidzsi-szigeteket, hogy a megállapodásban foglaltaknak megfelelően alaposan megvizsgálja a helyzetet, és amennyiben szükséges, lépéseket tegyen az orvoslására.
      E konzultációk hivatalos része 2007. április 18-án vette kezdetét Brüsszelben. Az Unió üdvözölte, hogy az ideiglenes kormány megerősített számos, az emberi jogok és az alapvető szabadságok, a demokratikus elvek és a jogállamiság tiszteletben tartása tekintetében tett kulcsfontosságú kötelezettségvállalást (lásd lent), és pozitív lépéseket javasolt a végrehajtásukra.
      Sajnálatos módon azóta egy sor olyan kedvezőtlen változásra került sor, különösen 2009 áprilisában, amelyekkel a Fidzsi-szigetek jelenleg kötelezettségvállalásainak egész sorát szegi meg. Ezek a jogsértések nevezetesen az alkotmány hatályon kívül helyezése, a parlamenti választások igen jelentős késleltetése és az emberi jogok megsértése. Noha a kötelezettségvállalások végrehajtása jelentősen késik, a kötelezettségvállalások többsége továbbra is kiemelten fontos a Fidzsi-szigetek jelenlegi helyzetét tekintve, így ezek jegyzékét e levélhez mellékeltük. Mivel a Fidzsi-szigetek egyoldalúan úgy határozott, hogy számos kulcsfontosságú kötelezettségvállalást megsért, ez a Fidzsi-szigetek számára azzal jár, hogy kevesebb fejlesztési támogatásban részesül.
      A Cotonoui Megállapodás sarokkövét alkotó partnerség szellemében azonban az Unió kifejezi arra való hajlandóságát, hogy új hivatalos konzultációkba bocsátkozzon, amint ezek kedvező kimenetére ésszerű kilátás nyílik. Az ideiglenes miniszterelnök 2009. július 1-jén előterjesztette a reformok és a demokratikus rendhez való visszatérés ütemtervét. Az Unió továbbra is kész párbeszédet folytatni az ütemtervről, valamint fontolóra venni, hogy az esetlegesen új konzultációk alapjául szolgálhat-e. Ennek megfelelően az Unió úgy határozott, hogy a Fidzsi-szigetekre vonatkozó jelenlegi megfelelő intézkedések hatályát meghosszabbítja, hogy ezáltal lehetőséget teremtsen az új konzultációkra. Mivel néhány megfelelő intézkedés mára érvényét vesztette, az Unió arra a következtetésre jutott, hogy egyoldalú frissítésük helyett inkább a Fidzsi-szigetekkel folytatott új konzultációk lehetőségét tárná fel bővebben. Következésképpen különösen fontos, hogy az ideiglenes kormány elkötelezze magát az összes érintettet bevonó hazai politikai párbeszéd, valamint az ütemterv időkeretét érintő rugalmasság mellett. Míg az Unió álláspontját jelenleg és a jövőben is mindig a felülvizsgált Cotonoui Megállapodás alapvető fontosságú alkotóelemei, valamint alapelvei, különösen a párbeszéd sarkalatos szerepe és a kölcsönös kötelezettségvállalások teljesítése fogják irányítani, hangsúlyozni kell, hogy nincsenek az Unió részéről előre eldöntött következtetések a jövőbeli konzultációk kimenetét illetően.
      Amennyiben az új konzultációk eredményeként jelentős kötelezettségvállalások születnek a Fidzsi-szigetek részéről, az Unió elkötelezi magát e megfelelő intézkedések mihamarabbi, kedvező felülvizsgálata mellett. Amennyiben ellenben a Fidzsi-szigeteken nem javul a helyzet, úgy ez a Fidzsi-szigetek számára azzal jár, hogy a fejlesztési alapokból még kevesebb támogatásban részesül. A Fidzsi-szigeteket illetően az alkotmányos rend visszaállításáért tett előrelépések értékelése irányadó lesz az EU szempontjából a cukorról szóló jegyzőkönyvet aláíró országok vonatkozásában hozandó kísérő intézkedésekről szóló újabb határozatokban és a 10. EFA nemzeti indikatív programban.
      Amíg az új konzultációkra sor nem kerül, az Unió felkéri a Fidzsi-szigeteket, hogy folytassa és tegye intenzívebbé a fokozott politikai párbeszédet.
      A megfelelő intézkedések a következők:

                  —

                  ezentúl is nyújtható humanitárius segély és közvetlenül támogatható a civil társadalom,

                  —

                  folytatódhatnak a folyamatban lévő, különösen a 8. és a 9. EFA-ból támogatott együttműködési tevékenységek,

                  —

                  folytathatók a demokráciához való visszatérést és a kormányzás javítását elősegítő együttműködési tevékenységek, feltéve, hogy nem lépnek fel rendkívül kivételes körülmények,

                  —

                  folytatódhat a 2006. évre szóló cukorreformot kísérő intézkedések végrehajtása. A Fidzsi-szigetek technikai szinten 2007. június 19-én aláírta a finanszírozási megállapodást. Megállapították, hogy a finanszírozási megállapodás felfüggesztési záradékot tartalmaz,

                  —

                  az ideiglenes kormány 2007. június 19-én elfogadta a Csendes-óceáni Szigetek Fóruma független választási szakértőinek 2007. június 7-i jelentését, ami összhangban áll az ideiglenes kormány és az Unió által 2007. április 18-án közösen megállapított 1. kötelezettségvállalással. Ebből következően folytatódhat a cukorreform 2008–2010 évekre vonatkozó kísérő intézkedései többéves indikatív programjának kidolgozása, és sor kerülhet annak esetleges aláírására,

                  —

                  a 10. EFA-ra irányuló országstratégiai dokumentum és nemzeti indikatív program véglegesítése, technikai szintű aláírása és végrehajtása, az indikatív pénzügyi keret megállapítása, valamint az ennek az összegnek legfeljebb 25 %-át kitevő ösztönző részlet lehetséges elosztása az emberi jogok és a jogállamiság tekintetében tett vállalások tiszteletben tartásának függvényében történik, nevezetesen, hogy az ideiglenes kormány fenntartja az alkotmányt, a bírói testület függetlenségét teljes mértékben tiszteletben tartja, a 2007. szeptember 6-án újból bevezetett szükségállapotra vonatkozó szabályokat mielőbb visszavonja, a Fidzsi-szigetek jogszabályai szerinti különböző eljárások és fórumok keretében sor kerül az emberi jogok állítólagos megsértése valamennyi esetének kivizsgálására, és az ideiglenes kormány minden erőfeszítést megtesz annak elkerülése érdekében, hogy a biztonsági ügynökségek megfélemlítést célzó nyilatkozatokat tegyenek,

                  —

                  a cukorágazatnak nyújtott 2007. évi juttatás kifizetésére nem került sor,

                  —

                  a cukorágazatnak nyújtott 2008. évi juttatást a választások hiteles és időben történő előkészítésére vonatkozó bizonyítékoktól függően bocsátották rendelkezésre a közösen megállapított kötelezettségvállalásoknak megfelelően, mégpedig az alkotmánnyal összhangban történő népszámlálás, a választókörzetek újbóli kijelölése és a választási reform tekintetében; intézkedéseket hoztak a választási iroda működésének biztosítására, beleértve 2007. szeptember 30-ig egy választási felügyelő kinevezését is, összhangban az alkotmánnyal. A cukorágazatnak nyújtott 2008. évi ezen juttatás 2009. december 31-én elveszett,

                  —

                  a cukorágazatnak nyújtott 2009. évi juttatást 2009 májusában törölték, mivel az ideiglenes kormány úgy döntött, hogy 2014 szeptemberéig elhalasztja a parlamenti választásokat,

                  —

                  a 2010. évi juttatás a demokratikus folyamat fenntartása terén tett előrelépésektől függ,

                  —

                  az e levélben ismertetett intézkedéseken túl mérlegelhető további támogatás nyújtása is kulcsfontosságú vállalások előkészítéséhez és végrehajtásához, különösen a választások előkészítése és/vagy megtartása terén,

                  —

                  érintetlen marad a regionális együttműködés, és benne a Fidzsi-szigetek részvétele,

                  —

                  a kötelezettségvállalások időben történő teljesítésétől függően folytatódhat az együttműködés az Európai Beruházási Bankkal és a Vállalkozásfejlesztési Központtal.

            A kötelezettségvállalások ellenőrzése az ezen levél mellékletében felsorolt kötelezettségvállalásokkal összhangban történik, a rendszeres párbeszédet, a küldöttségekkel folytatott együttműködést és jelentéstételt illetően.
      Az Unió elvárja továbbá a Fidzsi-szigetektől, hogy teljes mértékben együttműködjön a Csendes-óceáni Szigetek Fórumával a jelentős személyek csoportja ajánlásainak végrehajtása terén, amelyeket a Külügyminiszterek Fóruma 2007. március 16-án Vanuatun tartott ülésén hagyott jóvá.
      Az Európai Unió továbbra is szoros figyelemmel kíséri majd a Fidzsi-szigeteki helyzetet. A Cotonoui Megállapodás 8. cikke szerint a Fidzsi-szigetekkel megerősített politikai párbeszédet fognak folytatni az emberi jogok tiszteletben tartásának, a demokrácia visszaállításának és a jogállamiság tiszteletben tartásának biztosítása érdekében addig, amíg mindkét fél megállapítja, hogy a párbeszéd megerősített természete elérte a célját.
      Amennyiben az ideiglenes kormány által tett kötelezettségvállalások végrehajtásában megtorpanás, megszakítás vagy visszalépés következne be, az Unió fenntartja a megfelelő intézkedések kiigazításának jogát.
      Az EU hangsúlyozza, hogy azok a privilégiumok, amelyeket a Fidzsi-szigetek az EU-val folytatott együttműködésben élvez, a Cotonoui Megállapodás alapvető elemeinek és a Fejlesztési Együttműködési Eszközben ismertetett értékek tiszteletben tartásától függenek. Az Unió meggyőzése érdekében arról, hogy az ideiglenes kormány teljes mértékben felkészült a kötelezettségvállalások teljesítésére, alapvető fontosságú mihamarabb és jelentősen előrehaladni e közösen megállapított kötelezettségvállalások terén.
      Tisztelettel:
      Kelt Brüsszelben,

            a Bizottság részéről

            a Tanács részéről

         MELLÉKLET A MELLÉKLETHEZ

            A FIDZSI-SZIGETEKI KÖZTÁRSASÁGGAL MEGÁLLAPODOTT KÖTELEZETTSÉGVÁLLALÁSOK

         A.   A demokratikus elvek tiszteletben tartása

         1.   kötelezettségvállalás
         A Csendes-óceáni Szigetek Fóruma által kijelölt független ellenőrök által elvégzett értékelés megállapításaitól függően 2007. március 1-jétől számítva 24 hónapon belül szabad és tisztességes parlamenti választásokra kerül sor. A választás megtartásának előkészítését közösen meghatározott kritériumok alapján kísérik figyelemmel, illetve – szükség esetén – kiigazítják vagy módosítják. Ez különösen a következőket feltételezi:

                     —

                     2007. június 30-ig az ideiglenes kormány elfogadja az új parlamenti választásokat előkészítő különböző lépések végrehajtásának időpontjait meghatározó ütemtervet,

                     —

                     az ütemterv tartalmazza a népszámlálás, a választókörzetek újbóli kijelölése és a választási reform időpontjait,

                     —

                     a választókörzetek kijelölése és a választási reform az alkotmánnyal összhangban történik,

                     —

                     az alkotmánnyal összhangban intézkedéseket hoznak a választási iroda működésének biztosítására, beleértve a választási felügyelő 2007. szeptember 30-ig történő kinevezését is,

                     —

                     az alelnök kinevezése az alkotmánnyal összhangban történik.

               2.   kötelezettségvállalás
         Az ideiglenes kormány jelentős jogalkotási, adózási vagy egyéb politikai kezdeményezések, illetve változások elfogadásakor figyelembe veszi a civil társadalommal és más érintett érdekeltekkel folytatott konzultációkat.
         B.   Jogállamiság

         1.   kötelezettségvállalás
         Az ideiglenes kormány minden erőfeszítést megtesz annak megelőzése érdekében, hogy a biztonsági ügynökségek megfélemlítést célzó nyilatkozatokat tegyenek.
         2.   kötelezettségvállalás
         Az ideiglenes kormány megőrzi az 1997. évi alkotmányt, és garantálja az olyan alkotmányos intézmények rendes és független működését, mint a Fidzsi-szigeteki Emberi Jogi Bizottság, a Közszolgálati Bizottság és az Alkotmányos Szervek Bizottsága. A Főnökök Nagytanácsának függetlenségét és működését fenntartják.
         3.   kötelezettségvállalás
         Teljes mértékben tiszteletben tartják a bírói kar függetlenségét, és lehetővé teszik, hogy tevékenységét szabadon végezze, ítéleteit pedig valamennyi érintett fél tiszteletben tartja, vállalva különösen a következőket:

                     —

                     az ideiglenes kormány 2007. július 15-ig kinevezi az alkotmány 138. szakaszának (3) bekezdése szerinti bíróságot,

                     —

                     a bírák kinevezése és/vagy felmentése ezentúl szigorúan az alkotmányos rendelkezésekkel és az eljárási szabályokkal összhangban történik,

                     —

                     az igazságszolgáltatás tevékenységeibe a hadsereg, a rendőrség és az ideiglenes kormány semmilyen formában nem avatkozik be, ideértve a jogászi hivatás teljes tiszteletben tartását is.

               4.   kötelezettségvállalás
         A korrupcióhoz kapcsolódó valamennyi büntetőjogi eljárás megfelelő bírói csatornákon keresztül történik, és a korrupció állítólagos eseteinek kivizsgálására felállított bármely szerv alkotmányos kereteken belül működik.
         C.   Emberi jogok és alapvető szabadságok

         1.   kötelezettségvállalás
         Az ideiglenes kormány megtesz valamennyi szükséges lépést annak elősegítésére, hogy az emberi jogok állítólagos megsértésének valamennyi esetét a Fidzsi-szigetek törvényei szerinti különböző eljárások és fórumok keretében vizsgálják ki.
         2.   kötelezettségvállalás
         Az ideiglenes kormány 2007. májusában felfüggeszti a szükségállapotra vonatkozó szabályozásokat, a nemzetbiztonságot, a közrendet és a biztonságot fenyegető veszélyektől függően.
         3.   kötelezettségvállalás
         Az ideiglenes kormány vállalja, hogy biztosítja a Fidzsi-szigeteki Emberi Jogi Bizottság teljes függetlenség mellett és az alkotmánnyal összhangban megvalósuló működését.
         4.   kötelezettségvállalás
         Teljes mértékben és minden formájában tiszteletben tartják a véleménynyilvánítás szabadságát és a médiaszabadságot az Alkotmányban meghatározottak szerint.
         D.   A kötelezettségvállalások betartásának nyomon követése

         1.   kötelezettségvállalás
         Az ideiglenes kormány vállalja, hogy rendszeres párbeszédet folytat, amely lehetővé teszi a megtett haladás ellenőrzését, valamint azt, hogy az EU és az EK hatóságainak/képviselőinek teljes hozzáférést biztosít az emberi jogokhoz, a fidzsi-szigeteki demokrácia és a jogállamiság békés helyreállításához kapcsolódó valamennyi információhoz.
         2.   kötelezettségvállalás
         Az ideiglenes kormány teljes mértékben együttműködik az EU és az EK esetleges küldöttségeivel, melyek a haladás értékelését és megfigyelését végzik.
         3.   kötelezettségvállalás
         Az ideiglenes kormány 2007. június 30-tól háromhavonta jelentést küld a Cotonoui Megállapodás alapvető elemei és a kötelezettségvállalások tekintetében tett előrehaladásról.
         Megállapítást nyert, hogy bizonyos kérdések csak olyan pragmatikus megközelítésen keresztül kezelhetők hatékonyan, amely figyelembe veszi a jelen realitásait, és amely a jövőre összpontosít.


title: 2009/737/EK: A Bizottság határozata ( 2009. október 5. ) a whisky uruguayi behozatalára és értékesítésére az Uruguayi Keleti Köztársaság által előírt intézkedésekkel kapcsolatos vizsgálati eljárás megszüntetéséről

text:
               6.10.2009

               HU

               Az Európai Unió Hivatalos Lapja

               L 262/52

      A BIZOTTSÁG HATÁROZATA

   (2009. október 5.)
   a whisky uruguayi behozatalára és értékesítésére az Uruguayi Keleti Köztársaság által előírt intézkedésekkel kapcsolatos vizsgálati eljárás megszüntetéséről
   (2009/737/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló, 1994. december 22-i 3286/94/EK tanácsi rendeletre (1) és különösen annak 11. cikke (1) bekezdésére,
   mivel:
   A.   AZ ELJÁRÁS HÁTTERE

               (1)

               2004. szeptember 2-án a Scotch Whisky Association (Skót Whisky Társaság; a továbbiakban: SWA) tagjai nevében – akik a skót whisky iparágat képviselik – panaszt nyújtott be a 3286/94/EK rendelet (a továbbiakban: rendelet) 4. cikke értelmében.

               (2)

               A panaszos állítása szerint a skót whisky közösségi értékesítését az Uruguayi Keleti Köztársaságban a rendelet 2. cikkének (1) bekezdése szerint különböző kereskedelmi akadályok hátráltatták. Az állítólagos kereskedelmi akadályok kivétel nélkül közvetlenül az uruguayi IMESI jövedéki adóhoz (IMESI – Impuesto Especifico Interno) kapcsolódnak, és az alábbiakból álltak:

                           a)

                           a három vagy több évig érlelt whiskyre nem alkalmazható a legalacsonyabb adókulcs;

                           b)

                           az IMESI-rendszer átláthatatlan és kiszámíthatatlan;

                           c)

                           az importwhiskyt kötelező zárjeggyel kell ellátni;

                           d)

                           az adót a behozatalt megelőzően kell megfizetni.

               (3)

               A panaszos egyben azt is állította, hogy ezek a gyakorlatok a rendelet 2. cikkének (4) bekezdése értelmében hátrányos kereskedelmi hatással járnak.

               (4)

               A Bizottság a rendelet által létrehozott tanácsadó bizottsággal folytatott konzultációt követően ezért úgy döntött, hogy elegendő bizonyíték áll rendelkezésre ahhoz, hogy vizsgálati eljárást indítson a vonatkozó jogi és ténybeli kérdések megállapítására. Ennek megfelelően 2004. október 23-án vizsgálati eljárást indított (2).

         B.   A VIZSGÁLATI ELJÁRÁS MEGÁLLAPÍTÁSAI

               (5)

               A vizsgálati eljárás alatt az uruguayi hatóságok kifejezték hajlandóságukat arra, hogy olyan megoldást keressenek, amely minden fél számára kielégítő. A bizottsági szolgálatok egyetértettek abban, hogy megbeszéléseket folytassanak a panasz tárgyát képező kérdések lehetséges megoldási módjairól. A megbeszélések alapján az uruguayi hatóságok az ügy kezelésére az alábbi megoldásokat javasolták:

                           a)

                           az uruguayi hatóságok kezdeti gyakorlatával kapcsolatban, miszerint minden három évnél idősebb whiskyt kivonnak a legalacsonyabb adókulcs alól (miközben az uniós jogszabályok előírása szerint a whiskyt legalább három évig kell érlelni), Uruguay azt javasolta, hogy 2005. július 1-jei hatállyal visszavonja ezt a követelményt;

                           b)

                           az importwhisky üvegének zárjeggyel való ellátására vonatkozó, hátrányosan megkülönböztető követelmény tekintetében Uruguay vállalta, hogy 2005. június 30-ig módosítja, és 90 napon belül hatályba lépteti erre vonatkozó rendeleteit;

                           c)

                           harmadsorban az SWA azt is állította, hogy Uruguay szeszesitalokra vonatkozó belső adózási rendszere sérti a GATT előírásait, mivel adminisztrációjukat nem egységes, pártatlan és ésszerű módon végzik. Az uruguayi hatóságok az IMESI jövedéki adó szerkezetének olyan módú megváltoztatását javasolták, hogy az 2006-ra „összhangba kerüljön a nemzetközileg leggyakrabban alkalmazott adórendszerek előírásaival”;

                           d)

                           a negyedik szempontot, azaz annak követelményét illetően, hogy a behozatali adót az áru vámértékének 80 %-án előzetesen kelljen megfizetni, megállapodás született abban, hogy Uruguay – az adócsalás elkerülése érdekében – fenntarthassa az IMESI-adó előzetes befizetésének rendszerét.

         C.   FEJLEMÉNYEK A VIZSGÁLAT LEZÁRULTA UTÁN

               (6)

               Az uruguayi hatóságok első két tervezett lépése a megállapodás szerinti határidőig megvalósult, azonban az IMESI szerkezetének megváltoztatását 2007-re halasztották, amikor is Uruguay a 2007. december 27-i 520/2007. sz. rendelettel a jövedéki adóra új jogszabályt vezetett be.

               (7)

               2008 elején a Bizottság számos pontosítást kért Uruguaytól a speciális belső adó szerkezetének felülvizsgálatával kapcsolatban, melyre 2009 májusában került sor. Az uruguayi kormánytól érkező pontosítás megerősítette, hogy az uruguayi rendszer működése megfelel a vonatkozó WTO-kötelezettségeknek, és Uruguay elkötelezett az ügy rendezése iránt.

         D.   KÖVETKEZTETÉS ÉS AJÁNLÁSOK

               (8)

               A fenti elemzés alapján megállapítható, hogy a vizsgálati eljárás kielégítő helyzetet eredményezett az SWA által benyújtott panaszban szereplő állítólagos kereskedelmi akadályok tekintetében. A vizsgálati eljárást ezért a rendelet 11. cikke (1) bekezdése értelmében meg kell szüntetni.

               (9)

               Az e határozatban említett intézkedésekről a tanácsadó bizottsággal konzultációt folytattak,

         A KÖVETKEZŐKÉPPEN HATÁROZOTT:
   Egyetlen cikk
   A whisky Uruguayba történő behozatalára és ottani értékesítésére az Uruguayi Keleti Köztársaság által előírt intézkedésekkel kapcsolatban végzett vizsgálati eljárást a Bizottság ezennel megszünteti.

      Kelt Brüsszelben, 2009. október 5-én.

            a Bizottság részéről

         Catherine ASHTON

            a Bizottság tagja

      (1)  HL L 349., 1994.12.31., 71. o.

      (2)  HL C 261., 2004.10.23., 3. o.